
ROMÂNIA

JUDEȚUL HUNEDOARA                                                               Anexă 

MUNICIPIUL HUNEDOARA                 la Proiectul de Hotărâre nr.458/13.10.2026

CONSILIUL LOCAL
REGULAMENT

de organizare și funcționare al serviciului social

„Adăpostul de Urgență pe Timp de Noapte” Hunedoara

	Codul serviciului social:
	879.2.1.SRUS.PFA


	Serviciul este multifuncțional (MF):
	☐ Da     ☒ Nu
Lista codurilor: —


Denumirea serviciului social: „Adăpostul de Urgență pe Timp de Noapte” Hunedoara, codul serviciului social: 879.2.1.SRUS.PFA

Înființat de către furnizorul de servicii sociale, denumit în continuare FSS: Direcția de Asistență Socială a municipiului Hunedoara.
1. Prevederile prezentului regulament sunt obligatorii pentru personalul serviciului social şi furnizorul de servicii sociale.

2. Identificarea serviciului social
(1) Date privind FSS:
 Denumirea FSS: Direcția de Asistență Socială a municipiului Hunedoara

Adresa completă: municipiul Hunedoara, județul Hunedoara, str. Intrarea Spicului, nr. 6, codul poştal 331093.  

       Posesor al Certificatului de acreditare cu nr. 0012228, seria AF, eliberat la data de 29.05.2025.  

	Categoria FSS:
	☒ Public
☐ Privat


(2) Date privind serviciul social:
	Serviciul social face parte din clasa/categoria/tipul major al serviciilor sociale:
	Servicii sociale cu cazare
1. Servicii rezidențiale
☐ 1.1. Centre rezidențiale
2. Servicii de suport cu cazare
☒ 2.1. Servicii rezidențiale de urgență socială
3. Servicii sociale de suport în comunitate, fără cazare
☐ 3.1. Centre de zi de îngrijire, abilitare și reabilitare
☐ 3.2. Centre de zi
☐ 3.3. Centre de zi de socializare tip club
☐ 3.4. Servicii de îngrijire la domiciliul beneficiarului
☐ 3.5. Pachetul minim de asistenţă socială 
☐ 3.6. Servicii de pregătire și distribuire a hranei
☐ 3.7. Servicii de suport
☐ 3.8. Serviciul plasament familial

 4. Servicii de locuire asistată în comunitate
☐ 4.1. Locuință protejată
☐ 4.2. Centre pentru viață independentă


	Serviciul social se adresează următoarei/următoarelor categorii de beneficiari 
	☐ Copil – C
☐ Persoană adultă cu dizabilități – D
☐ Persoană vârstnică – PV
☐ Victime ale violenței domestice – VD
☒ Persoană fără adăpost – PFA
☐ Alte grupuri vulnerabile – AGV, respectiv:
☐ victime ale traficului de persoane;
☐ agresori violenţă domestică;
☐ persoane cu diverse adicţii;
☐ persoane private de libertate;
☐ persoane sancţionate cu măsură educativă sau pedeapsă neprivativă de libertate;
☐ persoanele victime ale infracţiunilor;
☐ şomeri de lungă durată;
☐ persoanele cu afecţiuni psihice;
☐ aparţinători ai persoanelor beneficiare;
☐ altele: . . . specificaţi . . .


Codul serviciului social (conform Nomenclatorului serviciilor sociale): 879.2.1.SRUS.PFA
	Licență de funcționare:
	Seria LF, nr. 0011611 și este eliberată de către: Ministerul Muncii și Solidarității Sociale la data de 16.05.2022
Capacitate: 30 persoane/noapte


	Serviciul social este organizat:
	☐ Cu personalitate juridică
☒ Fără personalitate juridică


	FSS percepe pentru accesarea serviciului social o contribuție din partea beneficiarului/reprezentantului legal/susținătorului legal:
	☐ Da
☒ Nu


Adresa serviciului social: municipiul Hunedoara, județul Hunedoara, str. Ștefan cel Mare, nr. 5, codul poştal 331071.

      Scurtă descriere a spaţiului în care funcţionează serviciul social:  

Suprafață totală în metri pătrați: suprafața construită desfășurată este de 3385 m2, din care 530 m2  suprafață utilă, cu destinația serviciul social „Adăpostul de Urgență pe Timp de Noapte” Hunedoara.

Nr. etaje: clădirea este formată din P+4E iar pentru desfășurarea activităților specifice serviciului social „Adăpostul de Urgență pe Timp de Noapte” Hunedoara s-a atribuit etajul al IV-lea.
Curte exterioară: 4011 m2 ;

       Nr. total camere: 33, din care:  
a) nr. camere cu destinația dormitor: 9;  
b) nr. camere destinate cabinetelor de specialitate: 1;
   c) nr. spații comune: nr. săli de mese - 1, nr. casă lift -1, nr. holuri intrare - 1, nr. coridoare - 1, nr. hol lift- 1, nr. casa scării -3;  

   d) nr. spații igienico-sanitare, şi anume nr. toalete - 4, nr. camere de duș - 2, nr. camere baie -7;  

   e) nr. bucătării/spații de preparare a hranei: 0;  

   f) nr. camere/spații destinate personalului de conducere, administrativ, gospodărire, întreţinere-reparaţii, deservire: 2;   

         Alte spații cu diverse destinații: nu este cazul

	Spațiul este accesibilizat:
	În exterior (clădirea):  ☒ Da / ☐ Nu
În interior: ☒ Da / ☐ Nu


	Programul de funcționare al serviciului social:
	☐ Permanent (24 h din 24)
☒ Zilnic: nr. ore/zi 12 ore; 

nr. zile/săptămână: 7


3. Scopul serviciului social
Serviciul social „Adăpostul de Urgență pe Timp de Noapte” Hunedoara are drept scop furnizarea de servicii de găzduire temporară de urgență pe timp de noapte, asociate cu acordarea unor servicii de consiliere și inserție socială, persoanelor lipsite de un adăpost temporar sau permanent din municipiul Hunedoara, în concordanță cu nevoile individuale identificate, în vederea depășirii situațiilor de dificultate, prevenirii și combaterii riscului de excluziune socială, promovării incluziunii sociale și creșterii calității vieții.
4. Cadrul legal de înființare, organizare și funcționare
Serviciul social „Adăpostul de Urgență pe Timp de Noapte” Hunedoara funcționează cu respectarea prevederilor cadrului general de organizare și funcționare a serviciilor sociale, reglementat de Legea asistenței sociale nr. 292/2011, cu modificările și completările ulterioare, precum și a altor acte normative aplicabile domeniului, respectiv:
· Hotărârea Guvernului nr. 268/2026 pentru aprobarea Nomenclatorului serviciilor sociale, precum și a regulamentului-cadru de organizare și funcționare a serviciilor sociale;

· Legea nr. 197/2012 privind asigurarea calității în domeniul serviciilor sociale, cu modificările și completările ulterioare;

· Hotărârea Guvernului nr. 118/2014 pentru aprobarea Normelor metodologice de aplicare a prevederilor Legii nr. 197/2012 privind asigurarea calității în domeniul serviciilor sociale, cu modificările și completările ulterioare;
· Ordinul Ministrului muncii și solidarității sociale nr. 2489/2023 pentru aprobarea Standardelor minime de calitate privind managementul de caz în serviciile sociale acordate persoanelor vârstnice;

· Legea nr. 52/2003 privind transparența decizională în administrația publică, republicată, cu modificările și completările ulterioare.
  Standardul minim de calitate aplicabil:  Ordinul Ministrului muncii și justiţiei sociale nr. 29/2019 pentru aprobarea standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecţie a copilului şi altor categorii de persoane adulte aflate în dificultate, precum şi a serviciilor acordate în comunitate, serviciilor acordate în sistem integrat şi cantinele sociale, cu modificările și completările ulterioare -   Anexa nr. 5.
5. Accesarea serviciului
(1) Serviciul social se accesează, după caz, pe baza:

a) cererii de admitere adresate FSS de către beneficiar, însoţită de dispoziția directorului executiv al Direcției de Asistenţă Socială a municipiului Hunedoara pentru aprobarea dreptului la servicii sociale ca măsură de asistenţă socială şi documentele justificative prevăzute de lege, în situația în care cererea de servicii sociale a fost înregistrată în conformitate cu prevederile art. 44 alin. (2) din Legea nr. 292/2011, cu modificările şi completările ulterioare;  

b) cererii de servicii sociale, în situaţia prevăzută la art. 44 alin. (9) din Legea nr. 292/2011, cu modificările şi completările ulterioare;

c) dispoziţiei directorului general/executiv al Direcţiei Generale de Asistenţă Socială şi Protecţia Copilului sau, după caz, prin Hotărârea Comisiei pentru Protecţia Copilului sau prin hotărâre judecătorească, precum şi prin alte acte administrative prevăzute de lege.

(2) FSS aplică procedura de admitere, cu respectarea etapelor procesului de acordare a serviciilor sociale prevăzute la art. 46 din Legea asistenţei sociale nr. 292/2011, cu modificările şi completările ulterioare.

 (3) După aprobarea cererii de admitere de către directorul executiv al Direcției de Asistență Socială a municipiului Hunedoara, potrivit prevederilor Anexei nr. 5 la Ordinul Ministrului muncii și justiţiei sociale nr. 29/2019 pentru aprobarea standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecţie a copilului şi altor categorii de persoane adulte aflate în dificultate, precum şi a serviciilor acordate în comunitate, serviciilor acordate în sistem integrat şi cantinele sociale, cu modificările și completările ulterioare, serviciul social asigură accesul beneficiarilor fără încheierea unui contract de furnizare servicii. 

   (4) După admiterea beneficiarului în cadrul serviciului social ”Adăpostul de Urgență pe Timp de Noapte” Hunedoara,  FSS   informează, după caz,  în scris, serviciul public de asistenţă socială pe a cărui rază administrativ-teritorială îşi are domiciliul sau reşedinţa beneficiarul  cu privire la admiterea acestuia. 

  (5) Documentele solicitate la admitere sunt:

a) cererea de admitere în serviciul social; 

b) documente care să ateste identitatea persoanei (în lipsa acestora, identificarea se realizează de către Poliția municipiului Hunedoara); 

c) documente care să ateste veniturile;

d) documente medicale, unde este cazul;

e) declarație privind luarea la cunoștință a prevederilor Regulamentului de organizare și funcționare al serviciului social ”Adăpostul de Urgență pe Timp de Noapte” Hunedoara;

f) acord privind prelucrarea datelor cu caracter personal.
   (6) Criterii de eligibilitate prevăzute de reglementările legale în vigoare cu privire la acordarea de servicii sociale pentru categoriile de persoane vulnerabile, prevăzute la art. 1 alin. (4) din Hotărârea Guvernului nr. 268/2026, precum şi alte condiţii de admitere stabilite de FSS, prin act administrativ:
a)  să aibă ultimul domiciliu/reședința pe raza administrativ-teritorială a municipiului Hunedoara;

b)  să fie apte, din punct de vedere medical, pentru intrarea în colectivitate și să nu necesite supraveghere medicală;

c) să nu prezinte afecțiuni psihice care să pună în pericol siguranța proprie, a celorlalți beneficiari, a personalului serviciului sau buna desfășurare a activităților serviciului social;

d) să nu se afle sub influența băuturilor alcoolice sau a substanțelor stupefiante;

e) pentru beneficiarii cu ultimul domiciliu sau cu reședința în altă localitate, accesul se realizează în regim de urgență, pentru maximum șapte nopți.
 
Au prioritate persoanele care au domiciliul sau reședința pe raza administrativ-teritorială a municipiului Hunedoara. Sunt admise persoanele înscrise pe lista de aşteptare, în ordinea înscrierii.   

    Admiterea sau respingerea se face prin dispoziția emisă de către directorul executiv al Direcției de Asistență Socială a municipiului Hunedoara, în baza referatului întocmit de către asistentul social. 

(7) Condițiile de încetare a serviciilor sunt:

a) părăsirea adăpostului de către beneficiar din propria voință/inițiativă;

b) internarea în spital, în baza recomandărilor medicale;

c) transferul la o altă instituție;

d) forța majoră;

e) decesul beneficiarului;

f) comportamentul inadecvat, incompatibil cu găzduirea în condiții de siguranță;

g) prezentarea sub influența băuturilor alcoolice sau a substanțelor stupefiante;

h) sustragerea ori distrugerea voită de bunuri sau vătămarea personalului ori a beneficiarilor;

i) constatarea, în urma reevaluării, a încetării situației de dificultate inițiale.

Condițiile de încetare a serviciilor sociale sunt detaliate în Procedura privind încetarea acordării serviciilor sociale, elaborată și aprobată de Direcția de Asistență Socială a municipiului Hunedoara, cu respectarea standardelor minime de calitate aplicabile, care este  adusă la cunoştinţa persoanelor beneficiare înainte de  admiterea în ”Adăpostul de Urgență pe Timp de Noapte” Hunedoara.
(8) Încetarea furnizării serviciilor sociale se face în baza unei dispoziții motivate a furnizorului de servicii, emisă în formă scrisă.

(9) Înainte de luarea deciziei, beneficiarul are dreptul de a fi informat şi de a-şi exprima punctul de vedere, în condiţiile prevăzute de lege.

(10) Dispoziţia de încetare se comunică beneficiarului în termen de maximum 5 zile lucrătoare de la data emiterii, prin mijloace care asigură confirmarea primirii. 

       (11) Centrul admite persoane beneficiare în regim de urgență:
☒ DA     ☐ NU
6. Drepturile și obligațiile beneficiarilor
(1) Drepturile beneficiarilor serviciului social sunt cele prevăzute la art. 361 alin. (1) din Legea asistenţei sociale nr. 292/2011, cu modificările şi completările ulterioare.

(2) Acordul persoanei beneficiare pentru divulgarea informaţiilor confidenţiale se asumă numai în formă scrisă.

(3) Informaţiile confidenţiale pot fi dezvăluite fără acordul beneficiarilor în condiţiile prevăzute de art. 361 alin. (3) din Legea asistenţei sociale nr. 292/2011, cu modificările şi completările ulterioare.

(4) Prelucrarea datelor persoanelor beneficiare de servicii sociale, de către toate entităţile implicate în toate etapele procesului de acordare a serviciilor sociale, se realizează cu respectarea prevederilor Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor).

(5) Beneficiarii de servicii sociale au obligaţiile prevăzute la art. 362 din Legea asistenţei sociale nr. 292/2011, cu modificările şi completările ulterioare.
7. Servicii furnizate/Activități derulate în cadrul serviciului social
(1) Serviciile furnizate/Activitățile derulate sunt următoarele:
 A. Servicii/Activități de bază (principale) care definesc scopul serviciului social:
a) cazare sub 24 de ore în adăpostul de noapte;

b) alimentaţie: hidratare şi asigurare de băuturi calde şi gustări, precum, apă, ceai, cafea, lapte, biscuiţi sau sandviciuri;

c) asistență și îngrijire personală – supraveghere;

d) abilitare/reabilitare/recuperare funcţională: activităţi pentru dezvoltarea deprinderilor de interacţiune și luarea  de  decizii;

e) inserţie/reinserţie socială/integrare/reintegrare socială:


- informare şi consiliere privind problematicile sociale şi drepturile beneficiarilor;

- servicii de asistenţă socială, specifice profesiei, prevăzute în Statutul asistentului social:

- consiliere socială;

- dezvoltarea relaţiilor sociale, inclusiv implicarea în voluntariat;

- orientare profesională și suport pentru angajare.


B. Servicii/Activităţi complementare care răspund cerinţelor beneficiarilor (acordate prin dispoziția directorului executiv al Direcției de Asistență Socială a municipiului Hunedoara şi sunt finanţate din alte surse decât bugetul de stat), respectiv servicii destinate persoanelor vulnerabile pentru prevenirea riscului de excluziune socială: 
· acordarea de sprijin material, constând în produse alimentare, articole de îmbrăcăminte și încălțăminte, produse de igienă personală, lenjerie de pat și alte bunuri necesare beneficiarilor;
· facilitarea accesului la servicii medicale și de promovare a sănătății, prin colaborarea cu organizații sau furnizori de servicii specializați;

· sprijin pentru accesul la ocupare, prin informare, orientare și facilitarea contactului cu angajatori, organizații neguvernamentale și alte entități care desfășoară programe de integrare profesională.

     (2) Activități pentru creșterea performanței serviciilor sociale față de cerințele minime reprezentate de nivelul de calitate III  au în vedere dezvoltarea și diversificarea parteneriatelor cu instituții publice și private.
     (3) Pentru realizarea activităților prevăzute la alin. (2) sunt alocate următoarele resurse: 

a) Resurse umane:
· specialiști puși la dispoziție prin intermediul organizațiilor partenere;

· personal medical și alți specialiști, în funcție de natura activităților desfășurate;

· voluntari, în condițiile legislației privind voluntariatul.

b) Resurse materiale:

· spațiile și dotările existente în cadrul serviciului social;

· produse alimentare, articole de îmbrăcăminte și încălțăminte.
8. Structura organizatorică, numărul de posturi și categoriile de personal
(1) Serviciul social „Adăpostul de Urgență pe Timp de Noapte” Hunedoara funcționează cu un număr total de 8 angajați- total personal, conform prevederilor Hotărârii Consiliului Local al municipiului Hunedoara nr. 149/2026, din care:

a) personal de conducere: atribuțiile de coordonare sunt stabilite prin fișa postului asistentului social  din cadrul serviciului social;

b) personal de specialitate de îngrijire și asistență; personal de specialitate și auxiliar: 5 posturi;

c) personal cu funcții administrative, gospodărire, întreținere-reparații, deservire: 3 posturi;

d) personal de specialitate cu contract de furnizare servicii: 0  posturi.

     (2) În cadrul serviciului social sunt prevăzute următoarele activităţi care pot fi desfăşurate de voluntari, recrutaţi cu respectarea prevederilor Legii nr. 78/2014 privind reglementarea activităţii de voluntariat în România, cu modificările şi completările ulterioare: 

a) facilitarea comunicării cu familia și comunitatea;

b) alte activități de sprijin în conformitate cu scopul serviciului social, fără a substitui atribuțiile personalului de specialitate sau ale personalului de îngrijire.
(3) În cadrul serviciului social pot fi încheiate contracte de internship, cu respectarea prevederilor Legii nr. 176/2018 privind internshipul, cu modificările şi completările ulterioare, după cum urmează:
a) participarea, sub îndrumarea personalului de specialitate, la activități de informare, evaluare și monitorizare  a situației  beneficiarilor; 

b) participarea la activități de prevenire a excluziunii sociale și de facilitare a accesului beneficiarilor la serviciile și resursele existente în comunitate;

c) sprijinirea activităților de informare și educație pentru sănătate și promovarea unui stil de viață sănătos, sub coordonarea personalului de specialitate;

d) participarea la activități de pregătire și organizare a unor acțiuni comunitare, campanii de informare și activități de integrare socială a beneficiarilor;

e)  alte activități cu caracter formativ și practic, stabilite în cadrul programului de internship, în concordanță cu obiectivele serviciului social.
(4) Centrul asigură/poate asigura posibilitatea desfăşurării practicii studenţilor la asistenţă socială sau alte specializări adecvate activităţilor derulate în cadrul serviciului social, în baza contractelor/convenţiilor de colaborare cu universităţile, încheiate în conformitate cu prevederile Legii nr. 258/2007 privind practica elevilor şi studenţilor, cu completările ulterioare, potrivit convenţiei/convenţiilor încheiate, respectiv:
a) asistență socială – activități de observare și participare, sub îndrumarea personalului de specialitate, la activitățile de informare, evaluare, orientare și sprijin social al beneficiarilor;

b) sociologie – activități de observare și analiză a fenomenelor de vulnerabilitate, excluziune socială, marginalizare și reintegrare socială, precum și participarea la activități de colectare și analiză a datelor, cu respectarea confidențialității.
(5) Angajarea/contractarea/sancţionarea sau eliberarea din funcţie a personalului se realizează cu respectarea prevederilor legale în vigoare, după caz: Legea nr. 53/2003 - Codul muncii, republicată, cu modificările şi completările ulterioare, Ordonanța de urgență a Guvernului nr. 57/2019 privind Codul administrativ, cu modificările și completările ulterioare, precum și celelalte acte normative aplicabile domeniului.
Raportul nr. de angajaţi/nr. de beneficiari este de: 0,26
9. Personalul de conducere
(1) Principalele atribuții ale personalului de conducere/coordonare sunt:

a) asigură coordonarea, îndrumarea şi controlul activităţilor desfăşurate de personalul serviciului şi propune organului competent sancţiuni disciplinare pentru salariaţii care nu îşi îndeplinesc în mod corespunzător atribuţiile, cu respectarea prevederilor legale din domeniul furnizării serviciilor sociale, Codului muncii etc.;

b) elaborează rapoartele generale privind activitatea serviciului social, stadiul implementării obiectivelor şi întocmeşte informări pe care le prezintă furnizorului de servicii sociale;

c) propune participarea personalului de specialitate la programe de instruire şi perfecţionare;

d) colaborează cu alte servicii sociale/alţi furnizori de servicii sociale şi/sau alte structuri ale societăţii civile în vederea schimbului de bune practici, a îmbunătăţirii permanente a instrumentelor proprii de asigurare a calităţii serviciilor, precum şi pentru identificarea celor mai bune servicii care să răspundă nevoilor persoanelor beneficiare;

e) întocmeşte raportul anual de activitate;

f) asigură buna desfăşurare a raporturilor de muncă dintre angajaţii serviciului/centrului;

g) propune furnizorului de servicii sociale structura organizatorică şi numărul de personal;

h) desfăşoară activităţi pentru promovarea imaginii serviciului în comunitate;

i) ia în considerare şi analizează orice sesizare care îi este adresată, referitoare la încălcări ale drepturilor beneficiarilor în cadrul serviciului pe care îl conduce;

j) răspunde de calitatea activităţilor desfăşurate de personalul din cadrul serviciului şi dispune, în limita competenţei, măsuri de organizare care să conducă la îmbunătăţirea acestor activităţi sau, după caz, formulează propuneri în acest sens;

k) organizează activitatea personalului şi asigură respectarea timpului de lucru şi a regulamentului de organizare şi funcţionare;

l) reprezintă serviciul în relaţiile cu furnizorul de servicii sociale şi, după caz, cu autorităţile şi instituţiile publice, cu persoanele fizice şi juridice din ţară şi din străinătate, precum şi în justiţie;

m) asigură comunicarea şi colaborarea permanentă cu serviciul public de asistenţă socială de la nivelul primăriei sau, după caz, şi de la nivel judeţean, cu alte instituţii publice locale şi organizaţii ale societăţii civile active în comunitate, în folosul beneficiarilor;

n) întocmeşte proiectul bugetului propriu al serviciului şi contul de încheiere a exerciţiului bugetar;

o) asigură îndeplinirea măsurilor de aducere la cunoştinţă atât personalului, cât şi beneficiarilor a prevederilor din regulamentul propriu de organizare şi funcţionare;

p) asigură completarea registrului de evidență a beneficiarilor;

q) alte atribuţii prevăzute în standardul minim de calitate aplicabil.
(2) Candidaţii pentru ocuparea funcţiei de conducere trebuie să fie absolvenţi de studii universitare de licenţă absolvite cu diplomă, respectiv studii superioare de lungă durată, absolvite cu diplomă de licenţă sau echivalentă în domeniul psihologie, asistenţă socială sau sociologie, cu vechime/experienţă de minimum doi ani în domeniul serviciilor sociale, sau absolvenţi cu diplomă de licenţă ai învăţământului superior în domeniul juridic, medical, economic sau al ştiinţelor administrative, cu vechime/experienţă de minimum trei ani în domeniul serviciilor sociale.  
   (3) Dovada vechimii/experienţei în domeniul serviciilor sociale presupune desfăşurarea/participarea la cel puţin una dintre etapele procesului de acordare a serviciilor sociale prevăzute la art. 46 din Legea asistenţei sociale nr. 292/2011, cu modificările şi completările ulterioare.
 10. Personalul de specialitate
(1) Personalul de specialitate este compus din:

a) asistent social (263501) – 1 post;

b) inspector de specialitate (242203) – 1 post;

c) supraveghetor de noapte servicii sociale (532907) – 3 posturi.

(2) Principalele atribuții ale personalului de specialitate:

a) îşi desfăşoară activitatea conform competenţelor şi exigenţelor profesiei;

b) în relaţie cu beneficiarii şi colegii de muncă, respectă Codul etic aprobat de FSS;

c) îşi îndeplineşte atribuţiile prevăzute în fişa postului şi respectă relaţiile ierarhice;

d) participă la toate sesiunile de instruire organizate în cadrul serviciului social, precum şi la cursurile de formare profesională continuă;

e) lucrează în echipă şi colaborează cu specialişti din alte servicii sociale în vederea soluţionării cazurilor;

f) în activitatea desfăşurată, respectă prevederile legale în vigoare şi standardele minime de calitate aplicabile;

g) sesizează conducerii serviciului situaţii care pun în pericol siguranţa beneficiarului, situaţii de nerespectare a prevederilor prezentului regulament etc.;

h) consemnează activitatea proprie în documentele utilizate în cadrul serviciului social şi întocmeşte rapoarte periodice cu privire la activitatea derulată;

i) face propuneri de îmbunătăţire a activităţii în vederea creşterii calităţii serviciului şi respectării legislaţiei.

(3) Atribuțiile detaliate pentru fiecare post de specialitate aferent statului de funcții se înscriu în fișa postului, conform standardelor minime de calitate.
11. Personalul administrativ
(1) Personalul administrativ asigură activitățile auxiliare serviciului social: aprovizionare, mentenanță, achiziții, distribuirea hranei, curățenie și igienizare.

(2)  Categoriile de personal administrativ includ următoarele funcții:

a) administrator (515104) – 1 post;

b) muncitor calificat (512001) – 1 post;

c) îngrijitor (911201) – 1 post.

(3) Atribuțiile personalului administrativ sunt prevăzute în fișa postului.
12. Consiliul consultativ
(1) Consiliul consultativ este o structură constituită pentru monitorizarea serviciilor sociale cu sau fără personalitate juridică.

(2) Consiliul consultativ este compus din:

a) reprezentanţi ai FSS;

b) reprezentant al beneficiarilor serviciilor acordate în cadrul centrului, ales prin vot de către beneficiari.

(3) Consiliul consultativ are în vedere asigurarea:

a) monitorizării de către furnizorul de servicii sociale, care a solicitat şi obţinut licenţa de funcţionare a serviciului social „Adăpostul de Urgență pe Timp de Noapte” Hunedoara, a respectării standardelor minime de calitate;

b) respectării principiului participării beneficiarilor la luarea deciziilor în ceea ce priveşte funcţionarea centrului.

(4) Consiliul consultativ îndeplineşte următoarele atribuţii principale:

a) participă la deciziile privind planificarea bugetului centrului, în special a aspectelor care au impact direct asupra serviciilor sociale (de exemplu: achiziţia obiectelor de inventar de uz personal, amenajarea spaţiului etc.);

b) analizează activităţile derulate în centru şi propune măsuri şi programe de îmbunătăţire a acestora;

c) după caz, îşi exprimă acordul prealabil cu privire la încetarea/sistarea serviciilor acordate unei persoane beneficiare în situaţia în care aceasta nu a respectat  prevederile Regulamentului de organizare și funcționare, ale Regulamentului intern și/sau ale  procedurilor de lucru ale serviciului social ,,Adăpostului de Urgență pe Timp de Noapte” Hunedoara.

(5) În aplicarea prevederilor alin. (4) lit. c), consiliul consultativ are obligaţia să se asigure că se respectă următoarele condiţii:

a) informarea beneficiarului în prealabil, în scris, cu privire la motivele măsurii de încetare/sistare;

b) ascultarea beneficiarului personal sau prin reprezentant, înainte de luarea deciziei;

c) respectarea dreptului beneficiarului de a prezenta documente sau probe relevante;

d) membrii consiliului consultativ au semnat un acord de confidenţialitate;

e) votul se desfăşoară în mod secret;

f) decizia se adoptă cu majoritatea voturilor exprimate de membrii prezenţi.

(6) Conducătorul centrului are obligaţia de a afişa procesul-verbal al şedinţei consiliului consultativ, cu excepţia datelor cu caracter personal.
13. Finanțarea serviciului social
(1) În estimarea bugetului de venituri şi cheltuieli, FSS are în vedere asigurarea resurselor necesare acordării serviciilor sociale, cu respectarea standardelor minime de calitate în baza cărora a obţinut licenţa de funcţionare şi pentru atingerea/îndeplinirea indicatorilor de performanţă prevăzuţi în planul de dezvoltare a serviciului social menţionat de standardul minim de calitate/planul de dezvoltare a serviciilor sociale aprobat de FSS, cu respectarea modelului-cadru aprobat prin Ordinul ministrului muncii şi solidarităţii sociale şi al ministrului familiei, tineretului şi egalităţii de şanse nr. 1.040/6.296/2024.

(2) Finanţarea cheltuielilor de funcţionare a serviciului social se asigură cu respectarea prevederilor legale, după caz, din următoarele surse:

	a) contribuţia persoanelor beneficiare şi/sau a întreţinătorilor acestora
	☐  este stabilită contribuţie a beneficiarului
	☑ nu este stabilită contribuţie a beneficiarului.

	b) bugetul local al municipiului Hunedoara
	☑Da
	☐ Nu

	c) bugetul local al judeţului  Hunedoara
	☐ Da
	☑Nu

	d) bugetul de stat
	☐ Da
	☑ Nu 

	e) donaţii, sponsorizări sau alte contribuţii din partea persoanelor fizice ori juridice din ţară şi din străinătate
	☑ Da
	☐ Nu

	f) fonduri externe rambursabile şi nerambursabile
	☑ Da
	☐ Nu

	g) alte surse de finanţare, în conformitate cu legislaţia în vigoare
	☐ Da
	☑  Nu

PRIMAR,

SECRETAR GENERAL,

